Neujahrsgruesse | Hexenmagie Hexenrituale Sorcieres Strega Bruja Voodoo
Archiv der Kategorie: Neujahrsgruesse Kerkbegrip en Rolverwagtinge in die NG Gemeente Murray
Written by webmeester on March 7, 2011 . Posted in Gemeentes
Die sentrale probleem waarmee daar in hierdie navorsing gewerk word, is die volgende: Het daar ’n skuif in die kerkbegrip van lidmate in die NG gemeente Murray (De Doorns) gekom en hoe beïnvloed dit hulle rolverwagting van hulle leraars? Die doel van die studie is om die kerkbegrip en rolverwagtinge van die lidmate van die gemeente vas te stel en om die gemeente te help om sy missionale identiteit te ontdek. Die gemeente moet dus geleer word om in die geloof te kan onderskei.
Vir die doel van die navorsing word daar binne die veld van Praktiese Teologie aan die hand van die kruis metodiek van Hendriks se Studying Congregations in Africa (2004) gewerk. Die prakties-teologiese metodologie wat gebruik word, sê dat daar die hele tyd ŉ hermeneuties sensitiewe korrelasie tussen Woord en wêreld moet wees; met ander woorde tussen konteks en identiteit. Hierdie korrelasie word geloofsonderskeiding genoem en as dit gebeur, loop dit uit op ŉ bepaalde strategie, ’n manier van lewe waar lidmate se dink nie institutêr is nie (betreffende die rol van die dominee), maar waar hulle self voor die Here staan en oop is vir sy leiding om in hulle konteks lig en sout te wees. Dit is die ideaal waarna gewerk word.
In hoofstuk 2 word die teologiese fondasie van die missionale teologie aan die hand van die leer van die Triniteit gelê en word die praktiese implikasies daarvan vir die kerk bespreek. Hierdie is die normatiewe van die missionale teologie.
In die derde hoofstuk word die konteks van die gemeente bespreek aan die hand van die huidige situasie in die wêreld, die veranderinge binne die breë gemeenskap en die huidige situasie in die gemeente. Daar word op gewys dat die wêreld tans groot, vinnige en onvoorspelbare veranderinge beleef. Die gemeente sal die impak van hierdie veranderinge op ’n positiewe wyse moet benut deur ‘n alternatiewe identiteit in Jesus Christus te skep.
Die rolverwagtinge van die leraars staan sentraal in die navorsingsprobleem en om dié rede word daar in hoofstuk vier gefokus op wat die navorser beskou as die normatiewe rol van leraars, indien hulle die gemeente wil leer om geloofsonderskeidend te leef. Leraars behoort bepaalde geloofsvormende gewoontes as prioriteit in hulle bediening te beskou. Sonder die geloofsgewoontes sal die leraar nie die gemeente kan lei om geloofsonderskeidend te leef nie.
Die NG Gemeente Murray (De Doorns), wat die fokus van die navorsing was, is by wyse van ’n kwalitatiewe vraelys en deur etnografiese studie nagevors. Die resultate is deur middel van triangulasie bespreek en daaruit het dit duidelik geword dat daar duidelike verskille is wat betref die kerkmodel van voorkeur en die rolverwagting van die leraars. Dis egter duidelik dat daar wel ’n skuif gekom het in die kerkbegrip van die lidmate. Hierdie skuif in kerkbegrip het egter nog nie so ’n groot effek op die rolverwagting wat lidmate van die leraars het nie. Daar is dus ’n mate van konflik tussen kerkbegrip van lidmate en hulle verwagting van die leraars. Indien dit nie aangespreek word en die rolle van die leraars nuut uitgeklaar word nie, sal die gemeente nie leer om geloofsonderskeidend te leef nie en kan die gemeente nie aansluit by die missio Dei nie.
Is Roeping ‘n bestemming of ‘n leefstyl?
Written by Frederick on January 28, 2011 . Posted in Leierskap
Wel ek dink ons weet almal dinge werk nie so eenvoudig nie- die lewe is veel meer kompleks of nie-linier- ons lafreuer maar meestal soos ‘n seilboot teen die wind en voel dikwels ons is nie lekker op koers nie. Dit furstreer ons leierskap en ontmoedig ons dikwels so dat ons kapituleer. Ek dink die probleem is dat ons ‘n basiese fout maak in ons denke oor Roeping- Roeping is ‘n Reis en nie ‘n bestemming nie. As ons so daaroor begin dink dan kom daar groter ruimte om te verstaan dat roeping dinamies is en my/ons insig oor ons roeping kan en moet ontwikkel.
Ons moet natuurlik verder gaan- Roeping ontstaan in ‘n verhouding met die Een wat ons roep- Jesus Christus. Dit is Sy roeping vir ons en nie andersom nie. So ek sal moet leer om geloofsonderskeidend te dink oor my roeping en groei in my verstaan van my roeping soos wat Christus dit aan my bekendmaak. Ek/ons kan elke dag nuwe ontdekkings maak oor ons Roeping want ons staan in ‘n lewende verhouding met Christus, die een wat ons Roep.
As ek so dink daaroor, dan is die vraag nie of ek ‘n doel bereik nie, maar of ek in ritme is met die Roeping wat en van Christus ontvang het. Of die Roeping al ‘n leefwyse geword het. Of ek toelaat dat soos wat Christus aan my ge-openbaar word deur die Gees en die Woord binne die gemeenskap van die gelowiges, my lewe daardeur gevorm word.